དེ་ལྟར་གོང་དུ་བརྗོད་པ་རྣམས་ནི་བོད་ཡིག་གི་ལོ་རྒྱུས་ཐོག་སྔ་རྗེས་སུ་ཐོན་པའི་རྒྱུན་སྤྱོད་ཀྱི་བརྡ་མཚོན་རྟགས་ཤད་ཁག་ཅིག་ཡིན་ལ།ད་དུང་འདི་ལ་ཆད་ལྷག་གི་ནོངས་པ་ཡོད་ན་བླང་དོར་གནང་དགོས་པ་གལ་ཆེ།གཞན་ཡང་སྔར་གྱི་ཡི་གེ་དག་ན་བརྡ་མཚོན་རྟགས་ཤད་ཀྱི་ཁོངས་སུ་མི་གཏོགས་པའི་བརྡ་རྟགས་ཀྱང་མང་པོ་མཇལ་དུ་ཡོད་པ་དཔེར་ན།མ་ཡིག་སྐུང་བ་འདི་འདྲ་དང་།རྣམ་བཅད་མཚོན་པ།འདི་འདྲ་དང་།ཡིག་ཕྲེང་དང་བརྗོད་ཚིག་སྔ་ཕྱིའི་བར་གྱི་མཛེས་རྒྱན་ནམ་སྟོང་ཆ་སེལ་བར་བྱེད་པའི་རྟགས་འདི་འདྲ་སོགས་དང་།ཁྱད་པར་ཏུན་ཧོང་གི་ཡིག་རྙིང་སོགས་ན་ད་དུང་བརྡ་རྟགསའདི་འདྲ་དང༠དང་འདི་འདྲའདི་འདྲ་ལྟ་བུ་ཡང་སྐབས་འགར་མཐོང་རྒྱུ་འདུག་པས།དེ་དག་ནི་ཡི་གེའི་མཛས་ཆ་སྟོན་བྱེད་དམ།ཡིག་ཕྲེང་དབར་གྱི་སྟོང་ཆ་སེལ་བྱེད་ཙམ་དུ་ཡིག་མཁན་སོ་སོས་སྐབས་བསྟུན་བྱས་པར་སེམས་ཀྱང་ད་དུང་དཔྱད་པར་རིགས་སོ།